Rikunarita-ORG/Wikinium huggingface dataset:
# ალეუტის კუნძულები

ალეუტის კუნძულები|  |
| გეოგრაფია |
| მდებარეობა |
წყნარი ოკეანე |
| კოორდინატები | ﻿ / ﻿ |
| ფართობი |
37, 8 კმ² |
| უმაღლესი წერტილი |
2857 მ |
| **აშშ** |

**ალეუტის კუნძულები** (ინგლ. Aleutian Islands) — არქიპელაგი წყნარი ოკეანის ჩრდილოეთ ნაწილში. შედის ალასაკის შტატში (აშშ). შედგება 110 კუნძულისა და მრავალი კლდისაგან. გადაჭიმულია 1740 კმ-ზე. ფართობი 37, 8 ათ. კმ².

ალეუტის კუნძულები წყალქვეშა ქედის მწვერვალებია, რომელთა უმრავლესობა ვულკანურ კონუსებს წარმოადგენს. უმაღლესი მწვერვალია შიშალდინის ვულკანი (2857 მ) კუნძულ უნიმაკზე. ალეუტის კუნძულებზე 25 მოქმედი ვულკანია. ჰავა სუბარქტიკული, ოკეანისა; ზამთარი თბილი (თებერვლის საშუალო წლიური ტემპერატურა - 1.4°) და ნოტიოა, ზაფხული გრილი (აგვისტოს საშუალო ტემპერატურა 11.9°). ნალექები დაახლოებით 1500 მმ წელიწადში. ხშირია შტორმი.

სუბარქტიკულ მდელოებს მთათა ფერდობებზე გოლცების სარტყელი ენაცვლება. სანაპირო წყლებში ბევრია ლომვეშაპი, სელაპი, თევზი;
კლდეებზე „ფრინველთა ბაზარია“. ყველა კუნძულზე აშენებენ ცისფერ მელას. ალეუტის კუნძულები რუსმა მეზღვაურებმა აღმოაჩინეს XVIII საუკუნის შუა წლებში.

1867 წლამდე ეკუთვნოდა რუსეთს, შემდეგ მეფის მთავრობამ ალასკასთან ერთად აშშ-ს მიჰყიდა. მთავარი დასახლებული პუნქტია დაჩ-ჰარბორი (კუნძულ უნალაშკაზე).

ვიკისაწყობში არის გვერდი თემაზე:
ალეუტის კუნძულები

## ლიტერატურა

* ქართული საბჭოთა ენციკლოპედია, ტ. 1, თბ., 1975. — გვ. 290.
# სიეტლი

| ქალაქი |
| --- |
| სიეტლი Seattle |
|  |
|

|  |
| --- |
| გერბი |
|  |

The City of Flowers  და The City of Goodwill  |
| ქვეყანა |  აშშ |
| შტატი |
ვაშინგტონი (შტატი)ვაშინგტონი |
| ოლქი |
კინგი |
| კოორდინატები | ﻿ / ﻿ |
| ქალაქის მერი |
გრეგ ნიკელსი |
| დაარსდა | 13 ნოემბერი, 1851  |
| ფართობი |
369.2 კმ² |
| ცენტრის სიმაღლე |
0–158 მ |
| მოსახლეობა | 620 778 კაცი (2011) |
| სიმჭიდროვე |
2 858 კაცი/კმ² |
| აგლომერაცია |
3 500 026 |
| სასაათო სარტყელი |
UTC-8, ზაფხულში UTC-7 |
| სატელეფონო კოდი |
206 |
| საფოსტო ინდექსი | 98101, 98102, 98103, 98104, 98105, 98106, 98107, 98108, 98109, 98111, 98112, 98113, 98114, 98115, 98116, 98117, 98118, 98119, 98121, 98122, 98124, 98125, 98126, 98127, 98129, 98131, 98133, 98134, 98136, 98138, 98139, 98141, 98144, 98145, 98146, 98148, 98154, 98155, 98158, 98160, 98161, 98164, 98165, 98166, 98168, 98170, 98174, 98175, 98177, 98178, 98181, 98185, 98188, 98190, 98191, 98194, 98195, 98198 და 98199 |
| ოფიციალური საიტი | seattle.gov |
|
აშშ

ვაშინგტონი |
| **სიეტლი** ვიკისაწყობში |

**სიეტლი** (ინგლ. Seattle) — ქალაქი აშშ-ში, ვაშინგტონის შტატში. ქვეყნის ჩრდილო-დასავლეთ ნაწილში უდიდესი ქალაქი. მდებარეობს პიუჯეტ-საუნდის ყურესა და ვაშინგტონის ტბას შორის, აშშ-კანადის საზღვრიდან 183 კმ-ის დაშორებით.

პირველი ევროპული ჩასახლება სიეტლის ტერიტორიაზე მოხდა 1851 წლის 13 ნოემბერს არტურ დენის ჯგუფის მეთაურობით (ინგლ. Arthur Denny) და ერქვა ნიუ-იორკ ალკი (ინგლ. New-York Alki), რაც დაახლოებით დიალექტური თარგმანიდან ითარგმნება როგორც „მომავალი ნიუ-იორკი“. 1853 წელს დევიდ „დოკ“ მეინარდის წინადადებით ქალაქის სახელი შეიცვალა და დაერქვა სიეტლი, ადგილობრივი ღმერთების სუკვომიშისა და დუვამიშის პატივსაცემად.

ვაშინგტონის შტატის ფინანსური სამმართველოს ცნობით, 2010 წლის 1 აპრილის შედეგებით ქალაქში ცხოვრობს 612 000 ადამიანი.

## იხილეთ აგრეთვე

* აშშ-ის ქალაქების სია მოსახლეობის მიხედვით

## რესურსები ინტერნეტში

* ქალაქის ოფიციალური საიტი

## სქოლიო
# ვანკუვერი

| ქალაქი |
| --- |
| ვანკუვერი Vancouver |
|  ვანკუვერი |
|

|  |  |
| --- | --- |
| დროშა | გერბი |
|  |  |

 |
| ქვეყანა |  კანადა |
| პროვინცია |
ბრიტანეთის კოლუმბიაბრიტანეთის კოლუმბია |
| კოორდინატები | ﻿ / ﻿ |
| მერი |
სემ სულივანი |
| დაარსდა | 1886 |
| ფართობი |
114,67 კმ² |
| ცენტრის სიმაღლე |
2 მეტრი |
| ოფიციალური ენა | ინგლისური ენა |
| მოსახლეობა | 603,502 კაცი (2011) |
| სიმჭიდროვე |
5335 კაცი/კმ² |
| აგლომერაცია |
2,313,328 |
| სასაათო სარტყელი | UTC−8 და წყნაროკეანური დროის სარტყელი |
| სატელეფონო კოდი |
604, 778 |
| საფოსტო ინდექსი |
V5K - V6Z |
| ოფიციალური საიტი | vancouver.ca |
|
კანადა

ბრიტანეთის კოლუმბია |
| **ვანკუვერი** ვიკისაწყობში |

**ვანკუვერი** (ინგლ. Vancouver) — ქალაქი კანადის დასავლეთ სანაპიროზე, ბრიტანეთის კოლუმბიის უმსხვილესი ქალაქი, სიდიდით მესამე ქალაქი კანადაში (ტორონტოსა და მონრეალის შემდეგ). 2010 წელს ვანკუვერში ჩატარდა XXI ზამთრის ოლიმპიური თამაშები. თვით ქალაქის მოსახლეობა შეადგენს 600 000 ადამიანს (2006), მაგრამ დიდ ვანკუვერში (Greater Vancouver), 20 გარეუბნის ჩათვლით, ცხოვრობს 2 მილიონზე მეტი ადამიანი.

## ლიტერატურა

* Constance, Brissenden (2006). *Vancouver: A Pictorial Celebration Including Vancouver Island, Victoria, and Whistler*.  Penn Publishing Ltd. ISBN 1-4027-2386-5.
* Jollota, Pat (2007). *Downtown Vancouver*.  Arcadia. ISBN 0-7385-2959-1.
* Lance, Berelowitz (2005). *Dream City: Vancouver and the Global Imagination*.  Douglas & McIntyre. ISBN 1-55365-170-7.
* Vogel, Aynsley; Wyse, Dana (2009) *Vancouver : a history in photographs*.  Heritage House Pub. Co. ISBN 978-1-894974-88-2.

## რესურსები ინტერნეტში

* Official website
* Travel and Tourism Information დაარქივებული 2015-08-23 საიტზე Wayback Machine.  – ტურიზმი ვანკუვერში
* ვანკუვერი საიტზე Curlie

## სქოლიო
# ბალტიისპირეთი

ბალტიის ქვეყნების მდებარეობა ჩრდილო-აღმოსავლეთ ევროპაში - ჩრდილოეთიდან სამხრეთისკენ:  ესტონეთი,  ლატვია,  ლიეტუვა
**ბალტიისპირეთი** (ლიეტ. Baltijos valstybės, ლატვ. Baltijas valstis, ესტ. Baltimaad) — მხარე ჩრდილო-აღმოსავლეთ ევროპაში, რომელიც ესტონეთს, ლატვიას, ლიეტუვასა და აღმოსავლეთ პრუსიას მოიცავს. ამ ტერიტორიის დასახელებიდან წარმოსდგება ერთ-ერთი ინდოევროპული ენობრივი ჯგუფის — ბალტების დასახელება.

ბალტიისპირეთის მკვიდრი მოსახლეობა ტერმინს — „ბალტიისპირეთი“ ბალტიის ქვეყნების საბჭოურ ოკუპაციასთან კავშირის გამო არ იყენებენ. არსებობს მხოლოდ სიტყვა Baltimaad („ბალტიმადი“), რაც ბალტიის ქვეყნებს ნიშნავს. ლიეტუვურად და ლატვიურად რეგიონის შესატყვისად სიტყვა Baltija („ბალტიია“) გამოიყენება.

## რესურსები ინტერნეტში

* GDP in the Baltic States დაარქივებული 2012-03-02 საიტზე Wayback Machine.  and international comparison chart.
* Statistical data based on 2000/2001 censuses
* vifanord – a digital library that provides scientific information on the Nordic and Baltic countries as well as the Baltic region as a whole.
# DOS

FreeDOS-ის სამუშაო პანელი
**DOS** (**D**isk **O**perating **S**ystem, /dɒs/) — დისკური ოპერაციული სისტემა (**დოს**); პროგრამა, რომელიც ჩაწერილია ნაწილობრივ მუდმივ მეხსიერებაში, ნაწილობრივ დისკზე. იგი ახორციელებს დისკწამყვანის მართვას, ადგენს საჭირო ბილიკებისა და სექტორების მდებარეობას და გამორიცხავს მონაცემთა შემთხვევით დაზიანებას. პირველი საოპერაციო სისტემა მიკროკომპიუტერისთვის იყო CP/M, ხოლო როდესაც გამოვიდა 16-თანრიგიანი მანქანები, პოპულარობა უკვე MS-DOS–მა მოიპოვა.

## რესურსები ინტერნეტში

* Timeline of DOS and Windows versions
* DOS - where hardware is the only limit
# ჯონს ჰოპკინზის უნივერსიტეტი

| ჯონს ჰოპკინზის უნივერსიტეტი |
| --- |
|  |
|  |
|  |
| დევიზი |
Veritas vos liberabit - სიმართლე გაგათავისუფლებს |
| დაფუძნდა |
1876 (1876) |
| ატარებს სახელს | Johns Hopkins |
| დამფუძნებელი (-ები) | Daniel Coit Gilman |
| ტიპი |
კერძო |
| ფონდები | 6 750 092 000 , 8 244 472 000  და 9 315 279 000  |
| თავმჯდომარე | Ronald J. Daniels  |
| სტუდენტი | 25 151  და 21 186  |
| ქალაქი |
ბალტიმორი |
| შტატი |
მერილენდი |
| ქვეყანა |
აშშ |
| კავშირები | Oak Ridge Associated Universities, ORCID , ციფრული ბიბლიოთეკების ფედერაცია , სამეცნიერო ბიბლიოთეკების ასოციაცია , Consortium of Social Science Associations , arXiv , DataCite , Association of American Universities , Association of American Colleges and Universities , American Council on Education , National Humanities Alliance , Open Education Network , Higher Education Leadership Initiative for Open Scholarship , ქსელური ინფორმაციის კოალიცია , Center for Research Libraries , Scholarly Publishing and Academic Resources Coalition , Coalition of Urban and Metropolitan Universities  და სამთავრობო ურთიერთობების საბჭო  |
| კარნეგის კლასიფიკაცია | სადოქტორო უნივერსიტეტები: ძალიან მაღალი კვლევითი აქტივობა , majority graduate , research doctoral: comprehensive programs, with medical/veterinary school , four-year, large, highly residential , four-year, full-time, more selective, lower transfer-in  და balanced arts & sciences/professions, high graduate coexistence  |
|  |
| jhu.edu |

**ჯონს ჰოპკინზის უნივერსიტეტი** (ინგლ. Johns Hopkins University) — კერძო უმაღლესი სასწავლებელია ბალტიმორში, მერილენდი, აშშ. დაარსდა 1876 წელს. ჯონს ჰოპკინზის ძირითადი საბაკალავრო და სამაგისტრო პროგრამები მის *ჰოუმვუდ კამპუსშია*(ბალტიმორი), უნივერსიტეტს კამპუსი აქვს ვაშინგტონში, ასევე იტალიაში, სინგაპურსა და ჩინეთში.

ჯონს ჰოპკინზს მიიჩნევენ ერთ-ერთ წამყვან კვლევით და აკადემიურ დაწესებულებად მსოფლიოში და რანგით ამერიკის ყველაზე პრესტიჟულ უნივერსიტეტთა რიგშია. US News-ის კვლევის მიხედვით იგი შტატების უნივერსიტეტების ათეულში შედის. 2016 წელს Times Higher Education-მა ჯონს ჰოპკინზის უნივერსიტეტს მე-11 ადგილი მიანიჭა მსოფლიოს მასშტაბით. ამავე წელს QS World University-ის მიხედვით იგი მე-16 იყო. 2015 წელს Academic Ranking of World Universities-ის კვლევებში ჯონს ჰოპკინზის უნივერსიტეტმა მე-16 ადგილი დაიკავა, National Universities Rankings-საში კი მე-10.

## რესურსები ინტერნეტში

* [ საიტი

## სქოლიო
# ტოპოგრაფია

ტოპოგრაფიული რუკა
**ტოპოგრაფია** (ძვ. ბერძნ. τόπος – ადგილი, γράφω – ვწერ) — გეოდეზიის დარგი, რომლის ამოცანას შეადგენს კარტოგრაფიის უზრუნველყოფა მაღალი სიზუსტის გეოდეზიური საფუძვლის ბაზაზე შექმნილი
მსხვილმასშტაბიანი რუკებით; იმავე ბაზაზე საკუთარი საყრდენი საფუძვლის შექმნა შედარებით მცირე სივრცეებისათვის; ადგილის აგეგმვა; განაზომთა მათემატიკური დამუშავება გამონათვალთა გრაფიკულად გამოხაზვა ტოპოგრაფიული რუკებისა და გეგმების სახით. ტოპოგრაფია შეისწავლის აგრეთვე ტოპოგრაფიული რუკების დახაზვის მეთოდებს.

ტოპოგრაფია განიხილება როგორც კარტოგრაფიის ცალკე განხრა, რომელიც სწავლობს ამა თუ იმ ტერიტორიის კარტოგრაფირების პრობლემებს.
ტოპოგრაფიული სფეროს ინტერესებში შედის ასევე ტოპოგრაფიული რუკები, სახელდობრ: მათი შედგენა-განახლების მეთოდიკა, სიზუსტისა და კლასიფიკაციის საკითხებისა და ადგილის სხვადასხვა ინფორმაციის დამუშავება.

თანამედროვე ტოპოგრაფიის განვითარების ეტაპი ხასიათდება კომპიუტერული მეთოდების ფართო დამუშავებით, რასაც საბოლოოდ მივყავართ ტოპოგრაფიული რუკების შექმნასთან. მეტად პერსპექტიული მხარეა – აეროგადაღება ინფორმაციის ავტომატური ამოცნობით EVM-ს დახმარებით და მისი შემდგომი კლასიფიკაცია და აგებულება GIS სისტემის საფუძველზე.

## ლიტერატურა

* ქართული საბჭოთა ენციკლოპედია, ტ. 10, თბ., 1986. — გვ. 21.
* Подобедов Н. С., Полевая картография, М., 1970;
* Лобанов А. Н., Аэрофототопография, М., 1971;

## რესურსები ინტერნეტში

* Facoltà di geomatica e geodesia დაარქივებული 2007-01-27 საიტზე Wayback Machine.  al Politecnico di Milano
* Cattedra di Topografia dell'Università degli Studi di Brescia დაარქივებული 2011-10-04 საიტზე Wayback Machine.
# ამერიგო ვესპუჩი

ვესპუჩის ქანდაკება ფლორენციაში.
**ამერიგო ვესპუჩი** (Amerigo Vespucci; დ. 19 მარტი, 1454, ფლორენცია — გ. 22 თებერვალი, 1512) — იტალიელი ვაჭარი, მკვლევარი და კარტოგრაფი. მას მთავარი როლი ეკავა ორ რეისში, რომლებიც იკვლევდა სამხრეთ ამერიკის აღმოსავლეთ სანაპიროს 1499–1502 წლებში. მეორე რეისის დროს აღმოაჩინა, რომ სამხრეთი ამერიკა იმაზე მეტად ფართოვდებოდა სამხრეთისკენ, ვიდრე ევროპელებმა იცოდნენ. ამ ფაქტმა დაარწმუნა, რომ ეს მიწა იყო ახალი კონტინენტის ნაწილი. მის მიხედვით სახელდებულია ამერიკის კონტინენტები.

## ბიოგრაფია

ვესპუჩი დაიბადა ფლორენციაში, იტალიაში, დიდგვაროვან ოჯახში. მამამისი იყო ნოტარიუსი ფულის გადამცვლელი გილდთა ფლორენციაში. ვესპუჩი მუშაობდა მედიჩის საგვარეულო სახლის მოხელედ, 1491 წელს მათ გაგზავნეს ვესპუჩი სევილიაში, ფირმის აგენტად. 1499-1500 წლებში იმყოფებოდა ესპანეთის საზღვაო სამსახურში. 1501-1504 წლებში მსახურობდა პორტუგალიის საზღვაო სამსახურში. 1499-1504 წლებში მონაწილეობდა ამერიკის ნაპირებისკენ მოწყობილ რამდენიმე ექსპედიციაში. შემდეგ ისევ დაბრუნდა ესპანეთში და 1508-1512 წლებში ეკავა კასტილიაში მთავარი მესაჭის პოსტი. მისი წერილები ამერიკული ექსპედიციების შესახებ 1505-1510 წლებში რამდენჯერმე გამოიცა. ლოთარინგიელმა კარტოგრაფმა მარტინ ვალდზეემიულერმა 1507 წელს გამოაქვეყნა მსოფლიო რუკა, სადაც მან ახალ კონტინენტს უწოდა „ამერიკა“, ვესპუჩის პირველი სახელი. ეს სახელი თავდაპირველად სამხრეთ ამერიკას დაერქვა, თუმცა 1538 წელს მერკატორის რუკაზე იგი ჩრდილოეთ ამერიკაზეც გავრცელდა.

## ლიტერატურა

* ქართული საბჭოთა ენციკლოპედია, ტ. 4, თბ., 1979. — გვ. 382.
* *Amerigo and the New World* by Arciniegas, German; Alfred A. Knopf [1955]
* *Amerigo: the Man Who Gave His Name to America* by Fernández-Armesto, Felipe; Weidenfeld & Nicolson [2006] (hardcover, ISBN 0-297-84802-X).
* *Heroes of American History: Amerigo Vespucci* by Ober, Frederick A.; Harper & Brothers [1907]
* *Amerigo Vespucci: Pilot Major* by Pohl, Frederick J.; Columbia University Press [1944]
* Norbert Schulz: *Amerigo Vespucci, Mundus Novus (mit Zweittexten)*. M.M.O. VERLAG ZUR FÖRDERUNG DES MITTEL- UND NEULATEINISCHEN, Butjadingen 2007. (Neulateinische Texte für den altsprachlichen Unterricht (Vivarium (Series neolatina, Band II))) ISBN 978-3-9811144-2-3
* Markham, Clements R. (1894) *The Letters of Amerigo Vespucci, and Other Documents Illustrative of His Career*. Hakluyt Society. (Reissued by Cambridge University Press, 2010. ISBN 9781108012867)
# Rocket Lab

Rocket Lab| ტიპი |
საჯარო კომპანია |
| დაფუძნდა |
ივნისი, 2006 (2006-06); ოკლენდი, ახალი ზელანდია |
| დამაარსებელი |
პიტერ ბეკი |
| სათავო ოფისი |
ლონგ-ბიჩი, აშშ |
| პროდუქცია |
კოსმოსური რაკეტები, რაკეტების ძრავები |
| შემოსავალი |  35 160 000 $ (2020) |
| თანამშრომელი |
≈500 (2019) |
| საიტი | rocketlabusa.com |

**Rocket Lab** (RL) — ახალზელანდიური და ამერიკული კერძო კოსმოსური კომპანია, რომელიც დააარსა ახალ ზელანდიელმა ინჟინერმა პიტერ ბეკმა 2006 წელს. კომპანიის მთავარი მიზანი მსუბუქი, იაფი და ეფექტური რაკეტების წარმოებაა, რომლებიც შეძლებენ მცირე თანამგზავერბის ორბიტაზე გაყვანას. Rocket Lab ფლობს თავისივე წარმოების ორსაფეხურიან რაკეტებს, სახელად „ნეიტრონი“ (*Neutron*). 2017 წელს დაიწყო ამ რაკეტის სატესტო ფრენები, ხოლო 2018 წელს პირველად შედგა წარმატებული გაშვება. ამავე წელს Rocket Lab შეუდგა კომერციული მისიების განხორციელებას. რაკეტა „ელექტრონი“ (*Electron*) დაკომპლექტებულია 9 რეაქტიული ძრავით „რეზერფორდი“ (*Rutherford*), რომლებსაც თვითონ კომპანია ამზადებს. დღეს Rocket Lab-ს შეუძლია ერთი გაშვებით 150კგ ტვირთის 500 კილომეტრიან ორბიტაზე გაყვანა. კომპანია თავისი რაკეტების მრავალჯერადი პროტოტიპის შექმნას ცდილობს. Rocket Lab-ის გენერალური დირექტორი არის მისი დამფუძნებელი პიტერ ბეკი. კომპანია ფლობს კოსმოდრომს ახალ ზელანდიაში (*Rocket Lab Launch Complex 1*). სტატიის დაწერის დროისთვის Rocket Lab-ს 16 მისია აქვს განხორციელებული, მათგან 15 წარმატებით.

## რესურსები ინტერნეტში

ვიკისაწყობში არის გვერდი თემაზე:
Rocket Lab ოფიციალური საიტი
* Rocket Lab Twitter-ზე

## სქოლიო
# ბილ კლინტონი

|  |
| --- |
| **უილიამ ჯეფერსონ კლინტონი William Jefferson Clinton** |
|   |
| აშშ-ის 42-ე პრეზიდენტი |
| თანამდებობაზე ყოფნის დრო |
| 20 იანვარი, 1993 – 20 იანვარი, 2001 |
| ვიცე-პრეზიდენტი   | ალბერტ გორი |
| წინამორბედი | ჯორჯ ჰ. ბუში |
| მემკვიდრე | ჯორჯ უ. ბუში |
|

---

არკანზასის 42-ე გუბერნატორი |
| თანამდებობაზე ყოფნის დრო |
| 11 იანვარი, 1983 – 12 დეკემბერი, 1992 |
| წინამორბედი | ფრანკ ვაითი |
| მემკვიდრე | ჯიმ ტაკერი |
|

---

არკანზასის მე-40 გუბერნატორი |
| თანამდებობაზე ყოფნის დრო |
| 9 იანვარი, 1979 – 19 იანვარი, 1981 |
| წინამორბედი | ჯო პარსელი |
| მემკვიდრე | ფრანკ ვაითი |
|

---

არკანზასის გენერალური პროკურორი |
| თანამდებობაზე ყოფნის დრო |
| 3 იანვარი, 1977 – 9 იანვარი, 1979 |
|

---

 |
| დაბადებული | 19 აგვისტო, 1946 (1946-08-19) ჰოუპი, არკანზასი |
| პოლიტიკური პარტია | დემოკრატიული პარტია |
| მეუღლე | ჰილარი კლინტონი |
| საქმიანობა | ადვოკატი |
| რელიგია | ბაპტისტი |
| ჯილდოები |  |
| ხელმოწერა |  |
| საიტი | ბილ კლინტონის საპრეზიდენტო ბიბლიოთეკა |

**უილიამ ჯეფერსონ „ბილ“ კლინტონი** (ინგლ. William Jefferson "Bill" Clinton, დაბ. William Jefferson Blythe III ; დ. 19 აგვისტო, 1946) — აშშ-ის 42-ე პრეზიდენტი (1993-2001) დემოკრატიული პარტიიდან. იგი აშშ-ის პირველი პრეზიდენტი იყო, ვინც მეორე მსოფლიო ომის შემდეგ დაიბადა. მისი მეუღლეა ჰილარი კლინტონი, აშშ-ის 67-ე სახელმწიფო მდივანი.

კლინტონმა ჯორჯტაუნის უნივერსიტეტი, ოქსფორდის საუნივერსიტეტო კოლეჯი და იელის სამართლის სკოლა დაამთავრა. იგი 12 წელი მსახურობდა როგორც არკანზასის 40-ე და 42-ე გუბერნატორი. 1992 წლის საპრეზიდენტო არჩევნებში მან მოქმედი პრეზიდენტი ჯორჯ ბუში დაამარცხა.

პრეზიდენტის რანგში კლინტონმა ჩრდილოეთ ამერიკის თავისუფალი ვაჭრობის შეთანხმებას დაუჭირა მხარი და სოციალური უზრუნველყოფის რეფორმა (welfare reform) განახორციელა. მან წარუმატებლად სცადა ჯანმრთელობის დაცვის რეფორმის (health care reform) გატარება, რომელიც კონგრესის წინააღმდეგობის გამო ვერ განხორციელდა. მისი პრეზიდენტობისას აშშ-ის ეკონომიკა სწრაფი ტემპით ვითარდებოდა, მაღალი ტექნოლოგიების სექტორი ძალიან განვითარდა და უმუშევრობა მინიმალური იყო. 1996 წელს კლინტონი მეორე ვადით აირჩიეს პრეზიდენტად. მეორე ვადის დროს ლევინსკის სკანდალის გამო წარმომადგენელთა პალატამ მისი იმპიჩმენტის პროცედურა დაიწყო, მაგრამ სენატმა ის გაამართლა. მისი მმართველობისას ნატო-მ 1995 წელს ბოსნია-ჰერცეგოვინის და 1999 წელს იუგოსლავიის დაბომბვის ოპერაციები განახორციელა, ასევე ნატო-ში ყოფილი კომუნისტური ქვეყნების მიღება დაიწყო. იგი ფრანკლინ რუზველტის შემდეგ პირველი დემოკრატი პრეზიდენტი იყო, ვინც პოსტზე ორი სრული ვადა გაატარა.

თანამდებობის დატოვების დროს კლინტონის ნდობის რეიტინგი 66 % იყო, რაც მეორე მსოფლიო ომის შემდეგ პოსტიდან მიმავალი პრეზიდენტის ყველაზე მაღალი რეიტინგია. პრეზიდენტობის შემდეგ ის აქტიურ საზოგადოებრივ საქმიანობას ეწევა, 2004 წელს ავტობიოგრაფიული წიგნი გამოსცა.

## რესურსები ინტერნეტში

* White House biography დაარქივებული 2011-07-22 საიტზე Wayback Machine.
* Clinton Presidential Materials Project დაარქივებული 2013-07-26 საიტზე Wayback Machine.  Archive of press releases and transcripts of speeches from the administration.
* Clinton Presidential Library official website
* Clinton School of Public Service

ვიკისაწყობში არის გვერდი თემაზე:
ბილ კლინტონი
# პოლ ვოლფოვიცი

პოლ ვოლფოვიცი
**პოლ ვოლფოვიცი** (Paul Dundes Wolfowitz; 22 დეკემბერი, 1943), ყოფილი ამერიკელი სახელმწიფო მოღვაწე. ერაყის ომის მთავარი "არქიტექტორი" პრეზიდენტი ჯორჯ ბუშის (უმც.) ადმინისტრაციაში თავდაცვის მდივნის მოადგილის მოვალეობის შესრულებისას. 2005 წლის 1 ივნისს მსოფლიო ბანკის პრეზიდენტად დაინიშნა, ხოლო 2007 წლის 17 მაისს გადადგა, მსოფლიო ბანკის აღმასრულებელ დირექტორთა საბჭოს გამოძიების შედეგად, რომელიც ვოლფოვიცის მიერ მის კომპანიონის დაწინაურების გამო წამოიწყო.
# ჩინეთის მთვარის კვლევის პროგრამა

პროგრამის ლოგო
**ჩინეთის მთვარის კვლევის პროგრამა** (ჩინ. 中国探月) მთვარის რობოტული და ადამიანის მონაწილეობრივი მისიებით კვლევის პროგრამაა, რომელიც ჩინეთის ნაციონალური კოსმოსური სააგენტოს ხელმძღვანელობით მიმდინარეობს.

პროგრამის პირველი კოსმოსური აპარატი, ჩან'ე 1, ავტომატიზირებული მთვარის ორბიტერი, 2007 წლის 24 ოქტომბერს წარმატებით გაეშვა ხიჩანის კოსმოდრომიდან.